CELEX: 62020CN0252
Language: mt
Date: 2020-06-10 00:00:00
Title: Kawża C-252/20: Talba għal deċiżjoni preliminari mressqa mill-Amtsgericht Hamburg (il-Ġermanja) fl-10 ta’ Ġunju 2020 – CY vs Eurowings GmbH

24.8.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 279/34
            
         
      Talba għal deċiżjoni preliminari mressqa mill-Amtsgericht Hamburg (il-Ġermanja) fl-10 ta’ Ġunju 2020 – CY vs Eurowings GmbH
      (Kawża C-252/20)
      (2020/C 279/46)
      Lingwa tal-kawża: il-Ġermaniż
      
         Qorti tar-rinviju
      
      Amtsgericht Hamburg
      
         Partijiet fil-kawża prinċipali
      
      
         Rikorrenti: CY
      
         Konvenuta: Eurowings GmbH
      
         Domandi preliminari
      
      
                  1)
               
               
                  Dritt għal kumpens skont l-Artikolu 7 tar-Regolament (KE) Nru 261/2004 (1) jista’ jeżisti wkoll meta passiġġier jitlef titjira ta’ konnessjoni diretta minħabba dewmien relattivament minuri fil-wasla, li jirriżulta f’dewmien fil-wasla fid-destinazzjoni finali ta’ tliet sigħat jew iktar, meta ż-żewġ titjiriet ikunu operati minn trasportaturi tal-ajru differenti u l-prenotazzjoni ma tkunx saret mat-trasportatur tal-ajru li opera t-titjira fl-ewwel parti tal-vjaġġ u li kontrih saret talba fil-kawża prinċipali?
               
            
                  2)
               
               
                  Jekk ir-risposta għall-ewwel domanda hija fl-affermattiv:
                  It-trasportatur tal-ajru li effettivament opera t-titjira li kellha dewmien fl-ewwel parti tal-vjaġġ huwa t-“trasportatur ta’ l-ajru li jopera” fis-sens tal-Artikolu 5(1)(ċ) u tal-Artikolu 7(1) tar-Regolament (KE) Nru 261/2004, jew it-“trasportatur ta’ l-ajru li jopera” fis-sens tal-Artikolu 5(1)(ċ) u tal-Artikolu 7(1) tar-Regolament (KE) Nru 261/2004 huwa t-trasportatur tal-ajru li opera t-titjira li kienet puntwali fit-tieni parti tal-vjaġġ, li miegħu tkun saret il-prenotazzjoni għaż-żewġ titjiriet?
               
            
                  3)
               
               
                  Jekk iż-żewġ trasportaturi għandhom jitqiesu bħala t-“trasportatur ta’ l-ajru li jopera” fis-sens tal-Artikolu 5(1)(ċ) u tal-Artikolu 7(1) tar-Regolament (KE) Nru 261/2004:
                  Il-passiġġier ikollu għalhekk l-għażla kontra liema miż-żewġ trasportaturi jista’ jitlob kumpens?
               
            
         (1)  Regolament (KE) Nru 261/2004 tal-Parlament Ewropew u tal-Kunsill tal-11 ta’ Frar 2004 li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta’ kanċellazzjoni jew dewmien twil ta’ titjiriet, u li li jħassar ir-Regolament (KEE) Nru 295/91 (ĠU Edizzjoni Speċjali bil-Malti, Kapitolu 7, Vol. 8, p. 10).